**ແບບຟອມສະໝັກ**

**ການສົ່ງຮູບເຂົ້າຮ່ວມ ແຂ່ງຂັນຮູບຖ່າຍ ຂອງ ຄມສ**

**ຄວາມຫຼາກຫຼາຍ ຂອງ ແມ່ນໍ້າຂອງ ຜ່ານສາຍຕາຂອງທ່ານ**

ຊື່:

ວັນ/ເດືອນ/ປີ ເກີດ:

ເພດ:

ສັນຊາດ:

ປະເທດທີ່ອາໃສຢູ່:

ອາຊີບ:

ເບີໂທລະສັບ:

ອີເມວ:

ຈຳນວນຮູບພາບທີ່ນຳສົ່ງ (ບໍ່ໃຫ້ເກີນ 5 ຮູບພາບ):

ລາຍລະອຽດ ຂອງ ຮູບພາບ:

|  |  |  |  |  |  |
| --- | --- | --- | --- | --- | --- |
| ລຳດັບ. | ຊື່ຂອງຟາຍ | ວັນເວລາທີ່ຖ່າຍ | ສະຖານທີ່ | ຊື່ຂອງຮູບ | ຄຳບັນລະຍາຍ (ບໍ່ໃຫ້ເກີນ 100 ຄຳໃນພາສາອັງກິດ ຫຼື ພາສາທ້ອງຖິ່ນ) |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |

**ຂໍ້ຕົກລົງ ແລະ ລິຂະສິດ**

ເນື້ອ​ໃນ​ຂ້າງ​ລຸ່ມນີ້ ໄດ້ຜ່ານ​ຄວາມເຫັນດີເປັນເອກະພາບຮ່ວມກັນ ລະຫວ່າງ ຄະນະກຳມາທິການແມ່ນໍ້າຂອງສາກົນ ເອີ້ນວ່າ “ ຄມສ ” ແລະ ຜູ້ເຂົ້າຮ່ວມການແຂ່ງຂັນຮູບຖ່າຍ ຂອງ ຄມສ ພາຍໃຕ້ຫົວຂໍ້ **ຄວາມຫຼາກຫຼາຍ ຂອງ ແມ່ນໍ້າຂອງ ຜ່ານສາຍຕາ ຂອງທ່ານ**, ໃນທີ່ນີ້ຫມາຍເຖິງ “ນັກຖ່າຍຮູບ”:

**ຂໍ້​ກຳ​ນົດ ແລະ ເງື່ອນໄຂ**

* ນັກຖ່າຍຮູບ ຢັ້ງຢືນວ່າ ຮູບຖ່າຍທີ່ນຳສົ່ງມານີ້ ແມ່ນ​ຜູ້​ກ່ຽວ​ເປັນ​ຜູ້​ຖ່າຍ​ເອງ ແລະ ເປັນຕົ້ນສະບັບ ເພື່ອ ເຂົ້າຮ່ວມໃນການແຂ່ງຂັນນີ້ເທົ່ານັ້ນ, ແລະ ຮັບປະກັນວ່າ ຜູ້​ກ່ຽວມີສິດດ້ານຊັບສິນທາງປັນຍາຕໍ່ຮູບພາບ ດັ່ງກ່າວ;
* ນັກຖ່າຍຮູບ ຢັ້ງຢືນວ່າ ບຸກ​ຄົນສິ່ງ​ຂອງ​ທີ່ປາກົດໃນຮູບຖ່າຍທີ່ນຳສົ່ງມານັ້ນ ແມ່ນໄດ້ຮັບອະນຸຍາດຈາກຜູ້ຖືສິດ, ໄດ້​ຮັບຄວາມເຫັນດີໃນ​ການສົ່ງຮູບ​ ເຂົ້າແຂ່ງຂັນຮູບຖ່າຍຂອງ ຄມສ ແລະ ຮູບພາບດັ່ງກ່າວອາດຖືກນຳ​ໃຊ້ ຫຼື ຈັດພິມໂດຍ ຄມສ;
* ຖ້ານັກຖ່າຍຮູບຖືກເລືອກເຂົ້າໃນຮອບສຸດທ້າຍ ຫຼື ເປັນຜູ້ຊະນະເລິດ, ຜູ້ກ່ຽວ ຈະນຳສົ່ງຮູບຖ່າຍ ທີ່ມີຄຸນນະພາບສູງເພື່ອການຈັດພິມ ແລະ ຈັດສະແດງ, ແລະ ຖ້າຈຳເປັນ, ນຳສົ່ງຮູບພາບ ທີ່ເປັນຕົ້ນສະບັບ ເພື່ອກວດກາວ່າ ມີການດັດແກ້ຖືກຕ້ອງຕາມເງື່ອນໄຂຂອງ ການແຂ່ງຂັນ ຫຼື ບໍ່;
* ນັກຖ່າຍຮູບຢັ້ງຢືນວ່າ ຮູບທີ່ນຳສົ່ງມານັ້ນ ບໍ່ໄດ້ຖືກດັດແກ້ທາງດິຈິຕອນ. ໃນເວລາທີ່ດຳເນິນຂະບວນ ການຫຼັງຖ່າຍຮູບ, ອະ​ນຸ​ຍາດ​ໃຫ້​ດັດ​ປັບ​ຮູບ​ເລັກ​ນ້ອຍ​ ເຊິ່ງລວມທັງ ການປັບຄວາມແຈ້ງຂອງແສງ, ຄວາມຄົມຂອງແສງ, ການຕັດຂອບ ແລະ ຄວາມຄົມ ຂອງ​ຮ​ູບ. ແຕ່ ຫ້າມ​ເດັດ​ຂາດ ບໍ່​ໃຫ້ ແຕ່ງຮູບຕື່ມ ເຊັ່ນການ ເພີ່ມ, ຕັດອອກ ຫຼື ຍ້າຍ ຮູບພາບຂອງ ຄົນ, ສັດ, ພຶດ ຫຼື ວັດຖຸອື່ນໆ ໃນຮູບຖ່າຍ;
* ການຮັບຮອງ ຮູບພາບທີ່ຊະນະການແຂ່ງຂັນ ແລະ ຮູບພາບທີ່ເຂົ້າຮອບສຸດທ້າຍ ແມ່ນຈະໄດ້ຖືກເຜີຍແຜ່ຢ່າງກວ້າງຂວາງໃນເວບໄຊ໌ຂອງ ຄມສ, ສື່ທາງສັງຄົມຕ່າງໆ, ຊ່ອງທາງສື່ມວນຊົນ ແລະ ອື່ນໆ, ແລະ ເອກະສານຂ່າວສານຕ່າງໆ;
* ຜູ້ທີ່ເຂົ້າຮອບສຸດທ້າຍ ຈະຖືກເຊີນເຂົ້າຮ່ວມພິທີມອບ​ຮັບລາງວັນ ທີ່ຈັດໂດຍ ກອງເລຂາ ຄມສ ທີ່ ນະຄອນຫຼວງວຽງຈັນ, ສປປ ລາວ, ເຊິ່ງ ຈະ​ມີ​ການວາງສະແດງຮູບພາບພ້ອມ. ຮູບພາບທີ່ຊະນະ​ເລີດ ຈະໄດ້ ຖືກຈັດພິມໃນປະຕິທິນປີ 2018 ​ຂອງ ຄມ​ສ ແລະ ຜະລິດຕະພັນອື່ນໆ;
* ຄມສ ຈະບໍ່ຮັບຜິດຊອບ ຕໍ່ ຂໍ້ຜິດພາດທາງເຕັກນິກ ຫຼື ການຂັດຂ້ອງອື່ນໆ ທີ່ອາດເກິດຂື້ນໃນເວລານຳສົ່ງຮູບຖ່າຍ;
* ນັກຖ່າຍຮູບ ຕ້ອງ ຮັບປະກັນວ່າຕົນ ປະຕິບັດຕາມ​ຂໍ້​ກຳ​ນົດ ແລະ ເງື່ອນໄຂອື່ນໆ ຂອງ ການແຂ່ງຂັນຮູບຖ່າຍ ຂອງ ຄມສ. ຄມສ ມີສິດ ຄັດຮູບອອກ ຖ້າ ນັກຖ່າຍຮູບປະຕິບັດບໍ່ຖືກຕ້ອງ ຕາມຂໍ້ກໍານົດ ແລະ ເງື່ອນໄຂ ຂອງ ການແຂ່ງຂັນ.

**ລິຂະສິດ**

* ນັກຖ່າຍຮູບ ​ຖືລິຂະສິດສົມ​ບູນ ຕໍ່ຮູບທີ່ ຜູ້ກ່ຽວນຳສົ່ງມາ ແລະ ຕົກລົງໃຫ້ສິດ ຄມສ ໂດຍບໍ່ເສຍຄ່າ ໃນການນຳໃຊ້, ຜະລິດຄືນ, ດັດແປງ, ວາງສະແດງ, ຈັດພິມ, ແຈກຢາຍ ແລະ ເຜີຍແຜ່ ຮູບພາບທີ່ຊະນະເລິດ, ເຊິ່ງອາດຈະນຳໃຊ້ຮ່ວມກັບຮູບພາບ, ຕົວໜັງສື, ຮູບສະແດງອື່ນໆ ເພື່ອການປູກຈິດສຳນຶກ, ການແລກປ່ຽນຂໍ້ມູນຂ່າວສານ, ການລາຍງານ, ການຝືກອົບຮົມ ແລະ ການສຶກສາ ກໍຄື ເພື່ອວັດຖຸປະສົງ ການສົ່ງເສິມອື່ນໆ;
* ຄມສ ມີສິດໃນການນຳໃຊ້ຮູບທີ່ຊະນະເລີດ ໃນສື່ທີ່ເຫມາະສົມ ແລະ ໃນການຈັດພິມຂອງ ຄມສ, ເຊັ່ນ ໃນ ບົດລາຍງານ, ວາລະສານ, ຈົດຫມາຍຂ່າວ, ປະຕິທິນ, ບັດອວຍພອນ ແລະ ເອກະສານຕ່າງໆ ທີ່ເໝາະສົມ, ແຕ່ ຄມສ ບໍ່ມີພັນທະໃນການດຳເນິນການດັ່ງ​ທີ່​ກ່າວ​ມາ;
* ເມື່ອ ຄມສ ຈັດພິມຮູບພາບທີ່ຊະນະເລີດ, ຄມສ ຈະຮັບປະກັນໃຫ້ມີການ ລະ​ບຸ ຊື່ ຂອງ ນັກຖ່າຍຮູບ ດັ່ງຕໍ່ໄປນີ້: ຄມສ/ຊື່ ນັກຖ່າຍຮູບ.

ຊື່ ແລະ ລາຍເຊັນ ຂອງ ນັກຖ່າຍຮູບ:

ວັນເວລາທີ່ ລົງລາຍເຊັນ (ວັນທີ່/ເດືອນ/ປີ):

*\*ທາງ ຄມ​ສ ຈະ​ຮັບ ແບບຟອມສະໝັກ ທີ່ ໄດ້ ​ລົງ​ລາຍ​ເຊັນ​ເທົ່າ​ນັ້ນ. ກະລຸນາຄັດຕິດ ບັດປະຈຳຕົວຂອງທ່ານ ທີ່ສະແດງໃຫ້ເຫັນ ອາຍຸ, ສັນຊາດ ແລະ ທີ່ຢູ່ອາໄສຂອງ​ທ່ານ.*